7.82 करोड़ से क्षेत्र की बंद 26 नल-जल योजनाएं की जाएंगी शुरू
बंद नल-जल योजनाओं के लिए राशि स्वीकृत
भूपेंद्र राजपूत|बरेली
प्रदेश में बंद नल-जल योजनाओं को चालू करने की मांग कई जनप्रतिनिधियों द्वारा की जा रही थी। जिसके चलते विभाग द्वारा प्रदेश की समस्त नल-जल योजनाओं का नल से जल आज और कल अभियान के अंतर्गत माह अक्टूबर 2016 में ग्राम समाज सर्वेक्षण करवाया गया। जिसमें पंच, सरपंच, सचिव, लोक स्वास्थ्य यांत्रिकी विभाग एवं पंचायत और ग्रामीण विकास विभाग के माध्यम से यह सर्वेक्षण करवाया गया।
इस सर्वेक्षण में प्रदेश की कुल 15270 नल-जल योजनाओं में से 3474 नल-जल योजनाएं बंद पाई गईं। विधायक रामकिशन पटेल ने बताया कि सर्वेक्षण के दौरान उदयपुरा विधानसभा क्षेत्र में कुल 26 नल-जल योजनाओं को चालू कराने की स्वीकृति दी गई है। इसमें 2 लाख रुपए से अधिक की 24 बंद नल-जल योजनाओं के लिए 4 करोड़ 20 लाख 34 हजार रुपए की राशि एवं दो लाख से कम लागत वाली दो नल जल योजनाओं के लिए 3.62 लाख रुपए की राशि स्वीकृत की गई है। इन योजनाओं को चालू करने के लिए विस्तृत प्राक्कलन बनाकर शासन स्तर से स्वीकृतियां जारी की गईं। बंद नल-जल योजनाओं के 2 लाख लागत तक के कार्य ग्राम पंचायतों के माध्यम से करवाए जा रहे हैं और इससे अधिक लागत के कार्य विभाग द्वारा करवाए जाएंगे। इसके लिए पंचायतों को धनराशि उपलब्ध करवा दी गई है। इन योजनाओं को चालू करने का कार्य तीन माह की अवधि में पूर्ण किया जाएगा। 45 दिन के ट्रायल रन के बाद पांच वर्ष की अवधि तक संधारण का कार्य करने की जिम्मेदारी भी संबंधित ठेकेदार व निर्माण एजेंसी की ही होगी।
चोरी हो रहा सामान : योजना के तहत सैकडों मीटर पाइप लाइन बिछाई गई है। जिससे 3 इंची, 2 इंची और कास्ता के प्लास्टिक पाइप भी बिछाए गए हैं। लेकिन अभी तक योजना शुरू नहीं हो पाने से सामान चोरी होने लगा है। ग्रामीणों द्वारा कई स्थानों से पाइप लाइन, बिजली की लाईन और लाइटें चोरी कर लिए गए हैं। टंकी के चारों तरफ पाइप लाइन के लिए बनाए गए चेम्बर भी क्षतिग्रस्त हो गए हैं।
लाखों खर्च टंकियां बनी, पाइप लाइन बिछी लेकिन एक बूंद पानी भी नहीं हुआ सप्लाई
विधानसभा क्षेत्र में दो दर्जन अधिक नल-जल योजना के तहत पानी की टंकी बनाई गई और पूरे गांव में पाइप लाईन बिछाई गई। लेकिन टंकी में एक भी बूंद पानी नहीं पहुंचा। ग्राम पंचायत सिलवाह में 20 लाख रुपए की लागत से तैयार नल-जल योजना ठप्प पड़ी है। इसी तरह ग्राम बाग पिपरिया में लाखों की लागत से तैयार नल-जल योजना के तहत पानी की टंकी शोपीस बनी खड़ी है। जानकारी के अनुसार इस योजना में लगभग 30 लाख रुपए की लागत लगाई गई है। ग्राम में लगभग 5 साल पहले बनी इस टंकी का निर्माण हुआ और गांव में पाइप लाइन बिछाई गईं। लेकिन आज तक योजना शुरू नहीं हो पाई।
की है राशि स्वीकृत
हमारी मांग पर मप्र शासन की लोक स्वास्थ्य यांत्रिकी मंत्री कुसुम महदेले ने नल से जल आज और कल अभियान के अंतर्गत उदयपुरा विधानसभा क्षेत्र की 26 नल-जल योजनाओं को चालू करवाने के लिए राशि स्वीकृत की है। टंेडर से यह कार्ययोजना पूर्ण की जाएगी। पांच साल तक योजना के क्रियान्वयन की पूरी जिम्मेदारी संबंधित ठेकेदार की होगी। रामकिशन पटेल, विधायक उदयपुरा विस
इन नल-जल योजनाओं पर होगा काम
विकासखंड बाड़ी : गडरवास 8.45 लाख, बामनवाड़ा 10.54 लाख, गूगलवाड़ा 9.55 लाख, अलीगंज 13.13 लाख, दिगवाड़ 11.80 लाख, सनखेड़ा 15.53 लाख, सिलगेना(गाजीखेड़ी) 14.44 लाख, भारकच्छकला 16.39 लाख दिमाडा 16.07 लाख, देहरीकलां 20.40 लाख, मनकापुर 21.57 लाख, मेहरागांवकला 22.32 लाख, शिवतला 20.98 लाख, रजवाड़ा 21.98 लाख, सिलवाह 1.81 लाख, मोकलवाडा 25.51 लाख, बाग पिपरिया 25.97 लाख में बंद पंड़ी नल-जल योजनाओं को फिर से प्रारंभ कराया जाएगा।
विकासखंड उदयपुरा: उदयपुरा विकास खंड के अंतर्गत आलीवाड़ा 4.20 लाख, अनघोरा 15.76 लाख, रमपुरा 16.11 लाख, रिछावर 17.17 लाख, बरखंदा 14.74 लाख, कैलकच्छ 25.88 लाख, पतई 24.17 लाख, टिमरावन 27.68 लाख, पडरईकला 1.81 लाख की नल-जल योजनाओं को चालू कराया जाएगा।
अभियान के तहत करवाया गया है सर्वे
ग्राम पंचायतों में बंद पड़ी नलजल योजनाएं।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva